अब मोबाइल पर ले सकेंगे लैंडलाइन फोन की कॉल्स
बीएसएनएलउपभोक्ता अपने लैंडलाइन फोन पर आने वाली कॉल्स को अपने मोबाइल पर भी सुन सकेंगे। इसके लिए निगम जल्दी ही नेक्स्ट जेनरेशन नेटवर्क लॉन्च करेगा। नेक्स्ट जेनरेशन नेटवर्क के जरिए मोबाइल फोन को लैंडलाइन फोन से जोड़ा जा सकेगा। निगम जल्दी ही इस नेटवर्क की लॉंचिंग की तैयारी में है। उपभोक्ताओं को अपने मोबाइल पर भी एक एप डाउनलोड करना होगा। इसके बाद बीएसएनएल उपभोक्ता चाहे कहीं भी हो, इस नेटवर्क के जरिए अपने लैंडलाइन फोन पर आने वाली कॉल्स को अपने मोबाइल फोन पर सुन सकेगा। इस नेटवर्क की लॉंचिंग के बाद उपभोक्ताओं को लैंडलाइन से नाइट कॉलिंग फ्री जैसी सेवाओं का और बेहतर लाभ मिल सकेगा।
इधर,नववर्ष पर 20 % अधिक टॉक वैल्यू
बीएसएनएलअपने उपभोक्ताओं के लिए नव वर्ष ऑफर के रूप में शानदार योजना लाया है। इसके तहत टॉप-अप रीचार्ज पर 20 प्रतिशत अतिरिक्त टॉक टाइम मिलेगा। 290 रुपए के रीचार्ज पर 320 रुपए की टॉक वैल्यू मिलेगी। इसी तरह 390, 890, 2000, 3000 5000 रुपए के रीचार्ज पर 20 प्रतिशत बढ़ी हुई टॉक वैल्यू मिलेगी।
यह ऑफर 21 दिसंबर से 2 जनवरी 2016 तक वैध होगा।
hin_Deva hin_Deva hin_Deva hin_Deva hin_Deva